Innocentius Episcopus, servus servorum dei, dilecto filio Herberto Abbati Ecclesiæ aancti Stephani Divionensis, ejusque successoribus regulariter substituendis in perpetuum. Quem ad modum ea que a nobis statuuntur, firma volumus, et illibata persistere, ita eaque a fratribus nostris rationabili providentia, sive per justiciam, sen per concordiam, stabilita sint, illibata volumus permanere. Controversia siquidem, inter vos et Herbertum Abbatem sancti Sequani, de Duabus Ecclesiis, Stabulis scilicet, et Darleis, et olim diutius agitata. Tandem præsentia venerabilis Guilenci Episcopi veslri, sicut ex ejus scriptis accipimus, Judicantibus Gauterio Cabilonensi Episcopo, Et Girardo Besuensi Abbate, et Ayrardo Lingonensi Decano, et duobus Archidiaconis, Jocelino, et Garnerio, earumdem Ecclesiarum vobis est cum decimis ad judicata possessio. Sed quoniam animus Abbatis sancti Sequani de repetendis Ecclesiis non pausabat, non utriusque Ecclesiæ paci et quieti providere curantes, causam ipsam dilecto filio nostro Stephano Cisterciensi Abbati ita commissimus terminandam, ut quod ab eo per justiciam vel concordiam statuerentur, ratum auctoritate apostolica permaneret; ipse vero, tanquam vir religiosus, et pacis amator, auditis tam tuis, quam alterius partis rationibus, et diligenter inspectis, consilio clarissimi filii nostri Bernardi Claravellensis Abbatis, et aliorum religiosorum virorum, prænominatam de duabus Ecclesiis controversiam hoc modo per concordiam terminavit, ut videlicet ipsarum Ecclesiarum, tam tu quam fratres tui, dimidiam portionem, Et Ecclesia sancti Sequani reliquam medietatem optineat. Quia igitur quæ ad pacem sunt in Ecclesia Dei debemus statuere, et præsato filio nostro Stephano Abbate, concordiam stabilitatem auctoritate Apostolica roboramus, et ut nulli super hoc vestram Ecclesiam liceat infestare, præsenti decreto sancimus. Si quis igitur hunc nostræ constitutioni scienter contraire temptaverit, anathematis sententia parcellatur. Ego Innocentius Catholicæ Ecclesiæ Episcopus. Data Clunici per Manus Aymerici sanctæ Romanæ Ecclesiæ Diaconi, Cardinalis, et Chancellarii II idus Februarii, Pontificatus vero Domini Innocentii II, pappa anno II.